**AGENȚIA PENTRU PROTECȚIA MEDIULUI MEHEDINŢI**

Nr. .............. / ...................

# **DECIZIA ETAPEI DE ÎNCADRARE**

proiect

 Ca urmare a solicitării depuse de **S.C. JAC&RAC TRANS S.R.L.** **în calitate de locatar şi împuternicit în numele şi pentru Administraţia Naţională Apele Române-ABA Jiu,** cu sediullpiul Drobeta Turnu Severin în judeţul Mehedinţi**,** judeţul Mehedinţi, municipiul Drobeta Turnu Severin, b-ul Mihai Viteazu, nr. 1, bl. 8, sc. 3, ap. 15, înregistrată la Agenţia pentru Protecţia Mediului Mehedinţi cu nr. 15107 din data de 13.12.2023*,* în baza Legii 292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, aprobata cu modificări şi completări prin Legea nr. 49/2011, cu modificarile şi completările ulterioare, Legea apelor nr. 107/1996, cu modificările şi completările ulterioare, A.P.M. Mehedinți decide, ca urmare a consultărilor desfăşurate în cadrul şedinţei Comisiei de Analiză Tehnică din data de 07.03.2024 că proiectul **Înlăturarea materialului aluvionar care a contribuit la colmatarea albiei minore a râului Coşuştea Mare prin exploatare de agregate minerale,** **comuna Ilovăţ, judeţul Mehedinţi**, propus a fi amplasat în judeţul Mehedinţi, **comuna Ilovăţ**, **nu se supune** **evaluării impactului asupra mediului**.

1. Justificarea prezentei decizii:

 **Motivele pe baza cărora s-a stabilit neefectuarea evaluării impactului asupra mediului, sunt următoarele**:

- proiectul se încadrează în prevederile Legii nr. 292/2018, privind evaluarea impactului anumitor proiecte publice şi private asupra mediului, Anexa nr. 2, la pct. 2, lit. c);

-     proiectul propus nu intră sub incidenţa art. 28 din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei salbatice, aprobată cu modificări și completări prin Legea nr. 49/2011, deoarece nu poate avea efecte negative semnificative asupra speciilor şi habitatelor pentru care a fost declarat situl Natura 2000, acesta fiind implementat în zona de dezvoltare durabilă a Parcului Natural Geoparcul Platoul Mehedinţi, conform Planului de management aprobat prin O.M. nr. 1198/2016,

- proiectul propus intră sub incidenţa art. 48 lit. e) din Legea apelor 107/1996, cu modificările şi completările ulterioare,

- din analiza listei de control pentru etapa de încadrare rezultă că proiectul nu are un impact semnificativ asupra mediului,

- autorităţile care au participat la ședinţa CAT nu au exprimat puncte de vedere cu privire la informaţiile prezentate de titularul proiectului în etapele procedurii care să conducă la continuarea procedurii evaluare a impactului asupra mediului,

 - în perioada legală privind procedura de consultare a publicului nu au fost înregistrate observaţii legate de proiect.

 **2.** Caracteristicile proiectului:

1. Dimensiunea şi concepţia proiectului, soluţia aleasă:

Beneficiarul a încheiat cu Administratia Bazinala de Apa Jiu - Craiova contractul nr. 252/17.10.2023- 136/17.10.2023 de închiriere a suprafetei de 49.200 mp teren albie minora a râului Coşuştea Mare, comuna Ilovăţ.

Volumul estimat de resursa/rezerva va fi determinat in autorizatia de gospodarire a apelor (estimat in documentatia de obtinere a avizului de gospodariere a apelor =55 430 mc), astfel incat exploatarea acestei cantitati sa asigure **regenerarea resursei** pe de o parte si pe de alta parte sa asigure realizarea **gradientului optim de curgere a apei** prin albia minora a raului Cosustea Mare.

Lucrarile de decolmatare constau din:

* trasarea fasiilor de exploatare in vederea decolmatarii albiei minore a raului Cosustea Mare si reprezentarea lor in teren prin bornare;
* derocarea cu ajutorul excavatorului si incarcarea materialului extras;
* transportul materialului extras in locurile de depozitare;
* nivelarea terenului;
* excavarea nisipului si pietrisului in fasii paralele cu paraul, excavatorul inaintand din aval catre amonte;
* transportul agregatelor minerale in stare bruta cu autobasculantele in afara perimetrului.

Agregatele extrase vor fi depozitate in albia majora pentru scurgerea apei.

In albia minora si in zona mal, nu se admit nici un fel de depozite.

Dupa scurgerea apei de pe agregatele extrase acestea vor fi transportate prin intermediul mijloacelor auto de catre titularul investitiei in baza de productie.

Materialul extras va putea fi depozitat pe mal pentru scurgere, maxim 48 de ore dupa care va fi incarcat în autobasculante.

Pentru decolmatarea suprafetei de 49 200 mp din albia minora a raului Cosustea Mare, drumul va fi amenajat prin balastare si compactare atat drumul de acces cat si patul de inaintare spre prima fasie din care se va incepe excavarea.

Accesul la perimetru se face din DJ 671A Sisesti – Ilovat. La cca 2,0 km spre Ilovat pe drumul de tarla ce merge spre localitatea Racova pana pe malul drept al raului Cosustea Mare.

Executia lucrarilor de decolmatare se va face numai in perimetrul avizat de Admnistratia Nationala Apele Romane- Admnistratia Bazinala de Apa Craiova si in baza permisului de exploatare eliberat de ANRM Bucuresti.

Volumul de resursa minerala aferent suprafetei perimetrului de decolmatare a albiei minore a raului Cosustea Mare este de 55 430 mc.

Decolmatarea albiei minore a raului Cosustea Mare, determina o reprofilare a albiei prin translarea axului acesteia spre malul drept, cu o scadere a debitelor, nivelelor si vitezelor de scurgere a apei, asigurand o stare de echilibru geomorfologic stabil al albiei.

1. cumularea cu alte proiecte: proiectul nu se cumulează cu alte proiecte în curs de reglementare sau executate.
2. utilizarea resurselor naturale: activitatea este de exploatare a unei resurse naturale - materialul aluvionar de albie minoră ce va fi utilizat în industria construcţiilor, a construcţiilor de drumuri.
3. cantitate și tipurile de deșeuri generate/gestionate: în perioada de exploatare vor rezulta deșeuri menajere, gestionarea deșeurilor se va face cu respectarea O.U.G. nr. 92/2021, predarea deșeurilor către operatori autorizaţi;
4. poluarea și efectele negative, în perioada de realizare a proiectului: realizarea proiectului nu produce poluare semnificativă – gaze de eșapament de la mijloacele de transport și utilaje, pe perioada de realizare a proiectului; zgomot local, temporar pe perioada realizării proiectului.
5. riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:

- riscul de accidente majore: nu este cazul;

- riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;

 - riscuri cauzate de schimbările climatice: nu este cazul.

1. riscurile pentru sănătatea umană: nu este cazul.

Amplasarea proiectului:

1. utilizarea actuală și aprobată a terenurilor: conform Certificat de Urbanism nr. 251/02.11.2023 eliberat de Consiliul Judeţean Mehedinţi terenul este situat în extravilanul localităţii Ilovăţ, UAT Ilovăţ şi este proprietate publică a Statului Român cu drept de administrare AN Apele Române – ABA Jiu. Folosinţa şi destinaţia conform PUG aprobat: zonă ape curgătoare;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   nu e cazul;
3. capacitatea de absorbţie a mediului natural:
4. zone umede, zone riverane, guri ale râurilor: albia minoră a râului Coşuştea Mare;
5. zone costiere și mediul marin: nu este cazul;
6. zonele montane și forestiere: nu este cazul;
7. arii naturale protejate de interes național, comunitar, internațional: parc natural RONPAA0931 Geoparcul Platoul Mehedinţi, zona de dezvoltare durabilă;
8. zone clasificate sau protejate conform legislației în vigoare: nu este cazul;
9. zonele cu o densitate mare a populației: nu este cazul;
10. peisajele și situri importante din punct de vedere istoric, cultural sau arheologic: nu este cazul.

Tipurile și caracteristicile impactului potențial:

1. importanța și extinderea spațială a impactului: nesemnificativ, local, în zona de lucru, în perioada de execuție;
2. natura impactului: direct şi temporar, în perioada de realizare a lucrărilor;
3. natura transfrontieră a impactului – nu este cazul – proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001;
4. intensitatea şi complexitatea impactului în perioada de execuţie a proiectului, intensitatea impactului asupra factorilor de mediu va fi redusă;
5. probabilitatea impactului – scăzută, pe perioada de execuţie cât şi la funcţionare prin buna gestionare a activităţii;
6. debutul, durata, frecvenţa şi reversibilitatea preconizate ale impactului – impactul lucrărilor asupra factorilor de mediu va debuta odată cu începerea execuţiei lucrărilor; impactul va fi de scurtă durată şi reversibil;
7. cumularea impactului cu impactul altor proiecte existente și/sau aprobate: nu s-a constatat un impact cumulativ cu alte proiecte.

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenta art. 28 din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei salbatice, aprobată cu modificări și completări prin Legea nr. 49/2011, deoarece nu poate avea efecte negative semnificative asupra speciilor şi habitatelor pentru care a fost declarat situl Natura 2000, acesta fiind implementat în zona de dezvoltare durabilă a Parcului Natural Geoparcul Platoul Mehedinţi, conform Planului de management aprobat prin O.M. nr. 1198/2016.

**A fost obţinut** **avizul favorabil nr. 12 din 12.02.2024 al Direcţiei Administrarea Geoparcul Platoul Mehedinţi** (conform art. 281 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei salbatice, aprobată şi modificată de Legea nr. 49/2011).

 **III. Motivele pe baza cărora s-a stabilit că nu este necesară evaluarea impactului asupra corpurilor de apă, sunt următoarele:** conform Punctului de vedere emis de ANAR - ABA Jiu nr. 2317/16.02.2024, nu este necesară elaborarea Studiului de evaluare a impactului, asupra corpurilor de apă.

 - proiectul propus intră sub incidenţa art. 48 lit. e) din Legea apelor 107/1996, cu modificările şi completările ulterioare.

 **Condiţii de realizare a proiectului:**

* + se vor respecta datele şi specificaţiile din documentaţia tehnică, precum şi legislaţia de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu; lucrările se vor desfăşura cu respectarea condiţiilor tehnice prevăzute prin actele de reglementare prealabile, emise de alte autorităţi;

- beneficiarul răspunde de realizarea corectă a lucrărilor propuse, prezentate în Memoriul de prezentare;

* + lucrările se vor desfăşura cu respectarea condiţiilor tehnice şi a regimului juridic prevăzute prin actele de reglementare prealabile, emise de alte autorităţi;
* **se vor respecta condiţiile din avizul de gospodărire a apelor nr. ....emis de** A.N.A.R. – A.B.A. Jiupentru proiect**: ......................................**

- întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;

- se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

- se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;

* managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:

- deşeurile generate vor fi colectate selectiv, în vederea predării către societăţi autorizate pe bază de contract,

- deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform;

- deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;

- în conformitate cu prevederile art. 17, alin. (4), din OUG 92/2021, privind regimul deșeurilor, titularul are obligaţia are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;

- titularul are obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;

 *-* întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;

 - se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

 *-* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;

- se vor utiliza utilaje şi mijloace de transport agrementate din punct de vedere tehnic, care să nu genereze scurgeri de produse petroliere şi lubrefianţi, zgomot, vibraţii, etc..

La finalizarea proiectului va fi notificată APM Mehedinți, în vederea întocmirii procesului verbal de constatare a respectării prevederilor deciziei etapei de încadrare. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor.

Prezenta decizie nu exclude obţinerea avizelor/acordurilor eliberate de instituţii specializate ale statului conform prevederilor legale;

Prezenta decizie nu exonerează de răspundere proiectantul şi constructorul, în cazul producerii unor accidente în timpul execuţiei lucrărilor sau exploatării acestora.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Conform art. 34, alin. (2) din Procedura de evaluare a impactului asupra mediului pentru anumite proiecte publice si private, aprobata prin Legea nr. 292/2018 privind evaluarea impactului anumitor proiecte publice si private asupra mediului, Notificarea trebuie depusa la autoritatea competenta pentru protectia mediului in termen de 10 zile de la data aparitiei necesitatii modificarii/extinderii.

Prevederile prezentului act se pot revizui în condiţiile specificate în art. 41, din Legea nr. 292/2018, privind evaluarea impactului anumitor proiecte publice şi private asupra mediului, în cazul în care se constată apariţia unor elemente noi, necunoscute la data emiterii prezentei decizii etapa de încadrare.

 Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios

administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art. 2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 au obligația să solicite autorității publice emitente a deciziei

 menționate la art. 21 alin (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin. (1) și (2) este gratuită și trebuie să fie echitabilă, rapidă și corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.